google/wiki40b huggingface dataset:
Γκρέγκορζ Λάτο

Καριέρα

Ο Λάτο ξεκίνησε το ποδόσφαιρο από της ακαδημίες της Σταλ Μιέλετς στην οποία πέρασε το μεγαλύτερο διάστημα της καριέρας του. Με την φανέλα της Σταλ Μιέλετς πανηγύρισε δύο πρωταθλήματα ενώ το 1976 ήταν από τους βασικούς συντελεστές της ομάδας που έφτασε μέχρι τα προημιτελικά του Κυπέλλου ΟΥΕΦΑ.
Το 1980 του δόθηκε η ευκαιρία να κάνει καριέρα στο εξωτερικό (η πολωνική ομοσπονδία επέτρεπε μεταγραφή στο εξωτερικό μόνο σε όσους αθλητές συμπλήρωναν το 30ό έτος της ηλικίας τους) και αφού πρώτα απέρριψε πρόσκληση του Πελέ για να αγωνιστεί στην αμερικανική Νιου Γιόρκ Κόσμος, συμφώνησε και υπέγραψε συμβόλαιο συνεργασίας με την βέλγικη Κ.Σ.Κ. Λόκερεν. Μετά από μια διετία στο Βέλγιο αγωνίστηκε στο Μεξικό με την φανέλα της Ατλάντε ενώ έκλεισε την καριέρα του αγωνιζόμενος σε ερασιτεχνική ομάδα Πολωνών μεταναστών στον Καναδά.
Σε διεθνές επίπεδο αγωνίστηκε 104 φορές με τη φανέλα της Εθνικής Πολωνίας από το 1971 ως το 1984 πετυχαίνοντας 45 τέρματα.Είναι πρώτος σε συμμετοχές και δεύτερος σε τέρματα πίσω μόνο από τον Βλοντζίμιερζ Λουμπάνσκι.
Συμμετείχε σε τρία Μουντιάλ (1974,1978 και 1982) πανηγυρίζοντας δύο φορές την κατάκτηση της τρίτης θέσης (το 1974, όπου μάλιστα ήταν και πρώτος σκόρερ της διοργάνωσης με 7 γκολ και το 1982) ενώ συμμετείχε και στους Ολυμπιακούς Αγώνες του 1972 και 1976.κατακτώντας το χρυσό και ασημένιο μετάλλιο αντίστοιχα.

Μετά το ποδόσφαιρο

Μετά την απόσυρσή του από την ενεργό δράση,ασχολήθηκε με την πολιτική.Μάλιστα από το 2001 ως το 2005 ήταν εκλεγμένος στην πολωνική γερουσία με την Αριστερή Δημοκρατική Συμμαχία,ενώ στις 30 Οκτωβρίου του 2008 εξελέγη στη θέση του προέδρου της πολωνικής ομοσπονδίας ποδοσφαίρου.
Αντουάν Σκοτ

Βιογραφία

Ο Σκοτ είναι υιός της Τερέζα Σκοτ και του Άντριου Γουίλσον. Η μητέρα του υπήρξε χρήστης κοκαΐνης και οι γονείς του έχασαν την κηδεμονία του Αντουάν Σκοτ, μέχρι τα έξι του χρόνια, όταν μετά την απεξάρτηση της μητέρας του από τα ναρκωτικά επανήλθε στην οικογένεια του.
Ο Σκοτ φοίτησε στο λύκειο του Γουάιλι, όπου μεγάλωσε, και στην τελευταία του χρονιά το 2009-10, ήταν ο δεύτερος καλύτερος σκόρερ στην περιφέρεια του με 21,8 πόντους ανά αγώνα, για να βραβευθεί ως ο καλύτερος επιθετικός παίκτης στην Texas 5A District 8.
Ξεκίνησε να παίζει στο κολέγιο Ranger College του Τέξας και στην δεύτερη του σεζόν επιλέχθηκε στην καλύτερη πεντάδα της περιφέρειας του, έχοντας μέσους όρους 15,9 πόντων, 4,4 ριμπάουντ, 3,4 ασίστ και 1,7 κλεψιμάτων. Το 2012 μεταγράφηκε στο πανεπιστήμιο του Άινταχο, αλλά αγωνίστηκε σε μόλις έναν αγώνα, αφού μεταγράφηκε στο Γκράμπλινγκ Στέιτ για να βρίσκεται κοντά στην οικογένεια του. Μετά από σειρά επεμβάσεων, η μητέρα του έπεσε σε κώμα για έντεκα μήνες, πριν πεθάνει.
Το 2013-14, έπαιξε σε 25 αγώνες, σημειώνοντας 15,7 πόντους, 4.5 ριμπάουντ και 3,7 ασίστ, ενώ την επόμενη χρονιά μεταγράφηκε στο Κολοράντο Στέιτ, όπου μετά από τέσσερις αγώνες τραυματίστηκε στο πόδι και έχασε το υπόλοιπο της χρονιάς. Το 2015-16, έπαιξε σε 33 παιχνίδια, με 16,4 πόντους και 4,3 ριμπάουντ, για να συμπεριληφθεί στην δεύτερη καλύτερη πεντάδα της All-Mountain West.
Το φθινόπωρο του 2016, υπέγραψε στην ολλανδική Ντεν Μπος όπου σε έντεκα αγώνες είχε 20,6 πόντους, 4,5 ριμπάουντ και 5,5 ασίστ, για να μεταγραφεί τον Ιανουάριο του 2017 στην Φινλανδία και την KTP, όπου σε 14 αγώνες είχε μέσους όρους 22,0 πόντων και 4,5 ριμπάουντ. Τρεις μήνες αργότερα, υπέγραψε στον Άρη Θεσσαλονίκης, με τον οποίο αγωνίστηκε στα πλέι-οφ του ελληνικού πρωταθλήματος, κατακτώντας την τέταρτη θέση.
Summertime

Στίχοι

Οι στίχοι του τραγουδιού έχουν ως εξής:
Summertime,

An’ the livin' is easy

Fish are jumpin'

An’ the cotton is high.

Oh yo’ daddy's rich

An’ yo’ mamma's good lookin'

So hush little baby

Don' yo’ cry.

One of these mornin’s

You're goin’ to rise up singin’

Then you'll spread yo’ wings

An’ you'll take the sky.

But till that mornin’

There's a-nothin’ can harm you

With daddy an’ mammy standin’ by.
Επανάληψη των δύο πρώτων στίχων
Η έμπνευση του Χέιγουρντ για τους στίχους προέκυψε από το λαϊκό spiritual νανούρισμα All My Trials, από το οποίο η Κλάρα τραγουδάει στροφές στο Porgy.
Φράνκο Αλφάνο

Βιογραφικά στοιχεία

Ο  Αλφάνο γεννήθηκε στο Ποζίλιπο, προάστιο της Νάπολης, το 1875. Παρακολούθησε ιδιωτικά μαθήματα πιάνου με τον Α. Λόνγκο (Alessandro Longo), και αρμονία και σύνθεση, με τους Κ. ντε Ναρντίς (Camillo de Nardis, 1857-1951) και Π. Σεράο (Paolo Serrao), αντιστοίχως, στο Ωδείο San Pietro a Majella στη Νάπολη. Αργότερα, μετά την αποφοίτησή του, συνέχισε τις σπουδές σύνθεσης με τους Χ. Σιτ (Hans Sitt) και Σ. Γιάντασον (Salomon Jadassohn) στη Λειψία. Ενόσω εργαζόταν εκεί, συνάντησε το είδωλό του, Έντβαρντ Γκρηγκ και έγραψε πολυάριθμα κομμάτια για πιάνο και για ορχήστρα. Από το 1918 διετέλεσε Διευθυντής του Ωδείου της Μπολόνια, από το 1923 διευθυντής του Ωδείου του Τορίνο και, μεταξύ 1947 και 1950, διευθυντής του Ωδείου Ροσίνι στο Πέζαρο. Πέθανε στο Σαν Ρέμο το 1954.

Όπερες

Ο Αλφάνο ολοκλήρωσε την πρώτη του όπερα, Μιράντα -για την οποία έγραψε και το λιμπρέτο- πάνω σε ένα μυθιστόρημα του Α. Φογκατσάρο (Antonio Fogazzaro), το 1896. Το έργο του, Η Πηγή του Ενσίρ ( La Fonte Di Enschir) (λιμπρέτο από τον Luigi Illica) απορρίφθηκε από τον εκδοτικό οίκο Ricordi, αλλά παρουσιάστηκε στο Βρότσλαβ (τότε Breslau) το 1898, με μικρή επιτυχία. Ακολούθησε το γνωστότερο έργο του, Ανάσταση (Risurrezione), όπερα του 1904, βασισμένη στο γνωστό μυθιστόρημα του Τολστόι. Το έργο είχε τεράστια επιτυχία δεδομένου ότι, μέχρι το 1951, έφθασε τις 1000 παραστάσεις.  Ακολούθησε το έργο Σιρανό ντε Μπερζεράκ, βασισμένο στο διάσημο έργο τού Εντμόν Ροστάν, σε γαλλικό λιμπρέτο από τον Henri Cain. Η ιταλική εκδοχή έκανε πρεμιέρα στη Ρώμη τον Ιανουάριο του 1936, και η γαλλική εκδοχή στο Παρίσι, τέσσερις μήνες αργότερα. Αναβίωσε, σχετικά πρόσφατα, από την Όπερα του Κιέλου στην Γερμανία, το Φεστιβάλ Ραδιοφώνου του Μονπελιέ στην Γαλλία και από την Metropolitan Opera της Νέας Υόρκης, με πρωταγωνιστή τον Πλάθιντο Ντομίνγκο.
Το 1921, παρουσιάστηκε η όπερα Ο Θρύλος της Σακούνταλα (La Leggenda di Sakùntala) που, περιγράφεται από κάποιους  ως το πιο σημαντικό σκηνικό έργο του Αλφάνο, επηρεασμένο από τον ιμπρεσιονισμό . Το υλικό της όπερας θεωρήθηκε κατεστραμμένο, κατά τη διάρκεια μιας αεροπορικής επιδρομής, του Β’ Παγκοσμίου Πολέμου. Ο Αλφάνο την αναδημιούργησε το 1952 ως Sakùntala, σύμφωνα με το σανσκριτικό Abhijñānaśākuntalam του Καλιντάσα. Ωστόσο, το αρχικό υλικό βρέθηκε το 2005, και με τις δύο εκδόσεις να διατίθενται για εκτέλεση σήμερα.
Ταμίμ μπιν Χαμάντ αλ Θανί

Οικογένεια

Γεννήθηκε στην Ντόχα και κατάγεται από την οικογένεια Αλ-Θανί. Πατέρας του είναι ο προηγούμενος Εμίρης του Κατάρ, Σεΐχης Χαμάντ μπιν Χαλίφα αλ Θανί και μητέρα του η Σεΐχα Μοζάχ Μπιντ Νασέρ Αλ Μισνέντ.

Εμίρης

Ο Ταμίμ έγινε διάδοχος του θρόνου στις 5 Αυγούστου 2003, έπειτα από την παραίτηση του μεγαλύτερου αδερφού του, Τζασίμ μπιν Χαλίφα αλ Θανί από τα δικαιώματα του θρόνου. 
Στις 25 Ιουνίου 2013 ο Ταμίμ έγινε εμίρης μετά την παράδοση της εξουσίας από τον πατέρα του, Χαμάντ. 
Η παραίτηση ανακοινώθηκε στη διάρκεια τηλεοπτικής ομιλίας.
Σίμε Στάρτσεβιτς

Έργα

Τριάντα χρόνια μετά την δημοσίευση της γραμματικής του ξαναέγινε ενεργός ως συγγραφέας. Δημοσίευσε τα έργα Homilie ili tumačenje Sv. evanđelja (1850), το Ričoslovje σε συνέχειες στην Glasnik dalmatinski (1849-1850) και το Zora dalmatinska (1844-1849). Υποστήριξε την χρήση μιας ενιαίας διαλέκτου όπως η λογοτεχνική γλώσσα, την Νεοστοκαβιανική Ικαβιανή, χωρίς διαλεκτική μίξη και χωρίς αλλαγές στην παραδοσιακή ορθογραφία.
Έχει περιγραφεί ως ο πιο συνεπής εκπρόσωπος της Ικαβιανής λογοτεχνικής γλώσσας.
Πέθανε σε ηλικία 75 ετών, στο Κάρλομπαγκ το 1859.
Γιουρουκίδες

Οι καπεταναίοι Γιουρουκίδες  ήταν αγωνιστές της Επανάστασης του 1821.
Σαχάν Ντόσοβα

Ισχυρισμός μακροζωίας

Αν ο ισχυρισμός για την ημερομηνία γέννησής της είναι σωστός και είχε γεννηθεί στις 27 Μαρτίου 1879, η Σαχάν θα ήταν 130 ετών και 43 ημερών όταν πέθανε στις 9 Μαΐου 2009. Θα ήταν 8 χρόνια μεγαλύτερη από την Ζαν Καλμάν, μια Γαλλίδα η οποία πέθανε το 1997 με την μεγαλύτερη επιβεβαιωμένη διάρκεια ζωής στην ιστορία, 122 έτη και 164 ημέρες. 
Η υπόθεση της Ντόσοβα αποκαλύφθηκε κατά την διάρκεια απογραφής στο Καζακστάν. Ωστόσο, υπήρχαν αμφιβολίες για την ημερομηνία γέννησής της, επειδή δεν έχει πιστοποιητικό γεννήσεως και είναι συνηθισμένο για ανθρώπους σε αυτήν την ηλικία να δηλώνουν δική τους ημερομηνία γέννησης. Ένα άλλο σημείο διαφωνίας είναι ότι κατά την στιγμή των υποτιθεμένων 130ων γενεθλίων της, η μόνη εν ζωή κόρη της ήταν 76 ετών, που σημαίνει ότι η Ντόσοβα θα ήταν 54 ετών όταν την γέννησε.

Θάνατος

Η Ντόσοβα πέθανε στις 9 Μαΐου του 2009, σε υποτιθέμενη ηλικία 130 ετών, περίπου ένα μήνα μετά αφότου γλίστρησε και έπεσε στο πάτωμα του μπάνιου στο σπίτι της. Ένας γείτονάς της είπε ότι "Έσπασε το γοφό της το φθινόπωρο και ποτέ δεν επανήλθε".

Προσωπική ζωή

Σε μια συνέντευξη το Μάρτιο του 2009, η Σαχάν είπε: "δεν έχω κανένα μυστικό. Δεν έχω πάρει ποτέ χάπια και αν ήμουν άρρωστη, θα χρησιμοποιούσα τις θεραπείες της γιαγιάς για να με θεραπεύσουν. Δεν έχω φάει ποτέ γλυκό. Δεν μου αρέσουν." Ομολόγησε όμως ότι τις αρέσει το κουρτ, τοπικό έδεσμα το οποίο φτιάχνεται από αποξηραμένο αλατισμένο τυρί cottage και αλεσμένο σιτάρι.
Σύμφωνα με την μεγαλύτερη εγγονή της, η Ντόσοβα μεγάλωσε ως ορφανή στα βρεφικά και παιδικά της χρόνια. Είχε παντρευτεί δύο φορές και είχε μείνει χήρα στην Μάχη του Στάλινγκραντ κατά τη διάρκεια του Δευτέρου Παγκοσμίου Πολέμου. Μόνο τρία από τα παιδιά της βρίσκονται εν ζωή το 2011.
Γ΄ κατηγορία ποδοσφαίρου ανδρών Κύπρου 2012-13

Σύστημα διεξαγωγής

Στο πρωτάθλημα της Γ΄ κατηγορίας 2012-13 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τέσσερις πρώτες ομάδες προβιβάστηκαν στο πρωτάθλημα Β΄ κατηγορίας 2013-14 (Β2 όμιλο). Οι δύο τελευταίες ομάδες υποβιβάστηκαν στο πρωτάθλημα Δ΄ κατηγορίας 2013-14.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Ευθύγραμμο τμήμα

Διαίρεση

Πηλίκο ενός ευθυγράμμου τμήματος ΑΒ δι΄ ενός φυσικού αριθμού, έστω 3, ονομάζεται το ευθύγραμμο τμήμα ΑΓ που είναι ίσο με το ένα από τα τρία ίσα μέρη στα οποία χωρίζεται το ΑΒ, όπου και θα ισχύει η σχέση ΑΓ = ΑΒ/3
Γκέοργκ Κούρτιους

Βιογραφία

Γεννήθηκε στις 16 Απριλίου στην Λίμπεκ. Αδερφός του ήταν ο Ερνστ Κούρτιους. Σπούδασε στη Βόννη και στο Βερολίνο, και διετέλεσε διευθυντής σε σχολείο στη Δρέσδη. Το 1845 διορίστηκε καθηγητής στο Πανεπιστήμιο του Βερολίνου. Διετέλεσε ως πρόεδρος του φιλολογικού σεμιναρίου στην Πράγα το 1849, και διορίστηκε καθηγητής της κλασικής φιλολογίας στη Πράγα το 1851. Διορίστηκε επίσης στο Κίελο και τη Λειψία το 1854 και 1862 αντίστοιχα. Απεβίωσε στις 12 Αυγούστου 1885.
Κλίμα της Εσθονίας

Άνοιξη

Η άνοιξη συνήθως είναι ξηρή και ήπια. Επίσης, χιόνι μπορεί να πέσει τον Απρίλιο και τον Μάιο. Ο Μάιος είναι ο θερμότερος μήνας της άνοιξης, καθώς με την άφιξη των πρώτων κυμάτων ζέστης οι θερμοκρασίες φθάνουν τους 20 με 30°C. Η εποχή των καταιγίδων ξεκινάει τον Απρίλιο. 

Καλοκαίρι

Τα καλοκαίρια είναι ήπια. Οι πιο θερμές περιοχές είναι η νότια και ανατολική Εσθονία, ενώ οι ψυχρότερες είναι τα νησιά της χώρας. Σε μερικές ημέρες η θερμοκρασία μπορεί να φτάσει μέχρι τους 30 με 35°C, αλλά συνήθως βρίσκεται κοντά στους 20°C. Ο θερμότερος μήνας είναι ο Ιούλιος, αλλά η υψηλότερη θερμοκρασία καταγράφηκε τον Αύγουστο, στους 35,6°C. Οι καταιγίδες εμφανίζονται συνήθως το απόγευμα. 

Φθινόπωρο

Τα φθινόπωρα είναι υγρά και θυελλώδη. Το πρώτο μισό του Σεπτεμβρίου μπορεί να είναι ζεστό. Πολλοί κυκλώνες που έρχονται από την Σκανδιναβία, φέρνουν έντονες βροχοπτώσεις με καταιγίδες στην Εσθονία. Κάποιες καταιγίδες μπορούν να προκαλέσουν πλημμύρες και ανέμους άνω των 35 μιλίων ανά ώρα. Τα πρώτα χιόνια πέφτουν συνήθως στα τέλη Οκτωβρίου ή τον Νοέμβριο.

Χειμώνας

Ο χειμώνας είναι πιο ψυχρός στην Ανατολική Εσθονία και πιο θερμός στις παράκτιες περιοχές. Οι ψυχρότεροι μήνες είναι ο Ιανουάριος και ο Φεβρουάριος, όπου η χαμηλότερη θερμοκρασία μπορεί να φτάσει τους -35°C, την νύχτα. Το ιστορικό χαμηλό είναι -43,5°C. Οι κυκλώνες φέρνουν χιονοθύελλες. Μερικές φορές οι θαλάσσιες επιδράσεις επηρεάζουν την Εσθονία, φέρνοντας περισσότερο χιόνι. 

Άνεμος

Ο ισχυρότερος άνεμος είχε ταχύτητα 48 μίλια την ώρα. Καταγράφηκε στο Ρούχνου, το 1969.
Εμμανουήλ Ζολώτας

Βιογραφικά στοιχεία

Γεννήθηκε στο Θολοποτάμι Χίου το 1858 έχοντας Μικρασιατική καταγωγή. Φοίτησε στην Ριζάρειο Σχολή και στην Θεολογική Σχολή του Εθνικού Πανεπιστημίου, όπου και αποφοίτησε με διδακτορικό δίπλωμα το 1884. Συνέχισε τις σπουδές του στην Γερμανία και με την ολοκλήρωση τους επέστρεψε στην Ελλάδα. Το 1890 διορίστηκε υφηγητής και το 1893 καθηγητής του Πανεπιστημίου στον τομέα της ερμηνείας της Καινής Διαθήκης. Το ακαδημαϊκό έτος 1910-1911 διετέλεσε πρύτανης του Πανεπιστημίου. Διετέλεσε τέσσερις φορές (1894-1895, 1901-1902, 1906-1907,1918-1919) κοσμήτορας της Θεολογικής Σχολής Αθηνών. Μεταξύ 1912 και 1919 δίδαξε και στην Ριζάρειο Σχολή. 
Ήταν ο πρώτος καθηγητής Θεολογίας που διορίστηκε κατά το διάταγμα του 1882/1883. Μεταξύ των έργων του συγκαταλέγονται υπομνήματα σχετικά με την επιστολή προς τους Γαλάτες, το Ευαγγέλιο του Ιώαννη και άλλα.
Απεβίωσε στις 19 Νοεμβρίου 1919 στην Αθήνα.
Μελούνα

Ιστορία

Κατά τον Ελληνοτουρκικό πόλεμο του 1897 η γραμμή Χασάν Μελούνας - Μελούνας - Μενεξέ αποτελούσε την οροθετική γραμμή του Βασιλείου της Ελλάδος και της Οθωμανικής Αυτοκρατορίας. Η άμυνα της περιοχής αυτής είχε ανατεθεί στη 2η ταξιαρχία υπό τον συνταγματάρχη Μαστραπά. Για την άμυνα του μετώπου Χασάν Μελούνας - Μελούνας που είναι απόσταση 4 χλμ. είχε διατεθεί δύναμη μόλις 3,5 λόχων με ουλαμό ευζώνων και ουλαμό πυροβολικού, πολύ ανεπαρκής για να συγκρατήσει οργανωμένη επίθεση. Ο αγώνας άρχισε στις 5 Απριλίου του 1897 με προπαρασκευαστικές ενέργειες κατάληψης του Μενεξέ. Την επομένη, την 8η πρωινή ισχυρές τουρκικές δυνάμεις με πυροβολικό άρχισαν να προσβάλουν την περιοχή Χασάν Μελούνα των ελληνικών τμημάτων που όμως με σθεναρή αντίσταση συγκράτησαν τον αγώνα μέχρι τις νυκτερινές ώρες όπου και συμπτύχθηκαν εγγύτερα στις νότιες προσβάσεις της Μελούνας παρά το χωριό Λυγαριά και του χωριού καρα τζιόλι (σημερινό Αργυροπούλι)
Στις 23.00 περίπου υποχώρησε και η μόνη που είχε απομείνει, στη στενωπό αυτή, διμοιρία πεζικού υπό τον τότε ανθυπολοχαγό Βελισσάριο.
Έτσι την επομένη το πρωί η Μελούνα είχε καταληφθεί πλήρως από τους Τούρκους με πολλές όμως απώλειες. Οι ελληνικές απώλειες ήταν: νεκροί 1 αξιωματικός και 21 οπλίτες, τραυματίες: 4 αξιωματικοί (οι 3 διοικητές λόχων) και 75 οπλίτες.

Λαογραφία

Με την παροιμιώδη έκφραση «Ελλάδα της Μελούνας» χαρακτηριζόταν η περιορισμένη εδαφική έκταση του τότε νεοελληνικού κράτους, σε αντιδιαστολή με τους πόθους που ανέπτυξαν οι τότε θιασώτες και οπαδοί της Εθνικής Εταιρείας, που πίστευαν αψυχολόγητα σε νικηφόρο πόλεμο με τη δεύτερη σε μέγεθος αυτοκρατορία της εποχής, την Οθωμανική.
Μπράντον Γούλφραμ

Καριέρα

Ο Γούλφραμ ξεκίνησε να παίζει μπάσκετ από το λύκειο Αμαρίλο στην γενέτειρα του και φοίτησε στο πανεπιστήμιο του Ελ Πάσο από το 1997 ως το 2001. Σε σύνολο 114 αγώνων, είχε μέσους όρους 16,1 πόντων και 6,4 ριμπάουντ, αλλά δεν κατάφερε να γίνει ντραφτ για το ΝΒΑ.
Τον Οκτώβριο του 2001, φόρεσε την φανέλα του Άρη Θεσσαλονίκης για δύο αγώνες, με μέσους όρους 8,0 πόντων και 4,5 ριμπάουντ, πριν αφεθεί ελεύθερος. Συνέχισε στην πολωνική Προυζκόφ για ένα μόλις παιχνίδι, πορεία που επανέλαβε και για την Βίρτους Ρόμα. Τελικά, ολοκλήρωσε την σεζόν στην Σκαφάτι Μπάσκετ από την δεύτερη κατηγορία του ιταλικού πρωταθλήματος.
Μετά από δύο σεζόν που παρέμεινε εκτός επαγγελματικού αθλητισμού, επανήλθε ενεργά με την ομάδα της Χιχόν από την Ισπανία το 2004-05, όπου κατέλαβε την δέκατη θέση στην λίγκα LEB Oro, δεύτερη κατηγορία του πρωταθλήματος, με τον Γούλφραμ να σημειώνει 12,2 πόντους και 5,6 ριμπάουντ ανά αγώνα. Την επόμενη χρονιά μεταγράφηκε στην Ταραγόνα, καταλαμβάνοντας την έβδομη θέση στην LEB Oro, με 12,4 πόντους και 5,7 ριμπάουντ.
Το καλοκαίρι του 2006, επέστρεψε στην Χιχόν, όπου παρέμεινε για δύο σεζόν, με την ομάδα να υποβιβάζεται στην τρίτη κατηγορία του πρωταθλήματος, LEB Plata, το 2007, αλλά να κατακτά την δεύτερη θέση στην ίδια κατηγορία το 2008, με τον Γούλφραμ να αναδεικνύεται πέμπτος σκόρερ του πρωταθλήματος με 16,9 πόντους ανά αγώνα.
Το 2008-09, φόρεσε την φανέλα της Πένιας Ουέσκα, όπου αναδείχθηκε τέταρτος σκόρερ της λίγκας με 16,4 και το 2009-10 μεταγράφηκε στην Ρίβερ Ανδόρα, τερματίζοντας δεύτερος σε ποσοστό τριπόντων στο πρωτάθλημα με 48%.
Στάθης Αγγελόπουλος

Βιογραφικά στοιχεία

Γεννήθηκε στις 29 Νοεμβρίου του 1965 στην Αθήνα. Είναι γιος του γνωστού λαϊκού τραγουδιστή Μανώλη Αγγελόπουλου και της επίσης τραγουδίστριας Άννας Βασιλείου. Άρχισε να τραγουδάει επαγγελματικά το 1983 ενώ ο πρώτος του δίσκος κυκλοφόρησε τρία χρόνια αργότερα.

Ντουέτα

2016 - Φίλα Με Πάρε Με Αγκαλιά (με τον Ιωάννα Λεγάκη)
Μπόννη του Μπερρύ

Βιογραφία

Ήταν η πρώτη κόρη του Ιωάννη δούκα του Μπερρύ και της Ιωάννας, κόρης του Ιωάννη Α΄ κόμη του Αρμανιάκ.
Μαρσέλο Μάτος

1997-2003

Το 1997 άρχισε να παίζει στην ομάδα νέων της Mirassol, ομάδα τρίτης κατηγορίας στην Βραζιλία. Το 1999 προωθήθηκε στην πρώτη ομάδα, όμως το 2002 σε ηλικία 18 χρονών ο Μαρτσέλο βρήκε ποδοσφαιρική στέγη στην Ιαπωνία, όπου αγωνίστηκε στις FC Tokyo και Oita Trinita. Επέστρεψε όμως ξανά στην πατρίδα του το 2003, για λογαριασμό της Σάο Καετάνο αυτή τη φορά.

2004-2007

Την πρώτη του χρονιά στην ομάδα είχε 31 συμμετοχές χωρίς να σημειώσει κάποιο γκολ. Το 2004 η Σάο Καετάνο κατέκτησε το Πρωτάθλημα Paulista, με τον Μάτος να συμβάλλει τα μέγιστα αφού είχε 40 συμμετοχές πετυχαίνοντας και ένα γκολ.
Οι εμφανίσεις του "ανάγκασαν" την Κορίνθιανς, στο πλαίσιο της ανανέωσης που επιχειρούσαν οι διοικούντες, να τον αποκτήσει. Έτσι το 2005 μετακόμισε στην Κορίνθιανς και αγωνιζόταν ως παρτενέρ του Μασεράνο στην μεσαία γραμμή της ομάδας, με τον Τέβες επίσης να ανήκει στο δυναμικό των Καριόκας. Την ίδια χρονιά η Κορίνθιανς κατέκτησε το Πρωτάθλημα Βραζιλίας και ο Μάτος αναδείχτηκε ο κορυφαίος αμυντικός μέσος του Πρωταθλήματος, έχοντας 35 συμμετοχές και πετυχαίνοντας 1 γκολ. Το 2006 ο Μάτος αγωνίστηκε σε 29 αγώνες και πέτυχε 4 τέρματα για την ομάδα του.

Παναθηναϊκός

Το 2007 ο 23χρονος Μάτος πρόλαβε να αγωνιστεί σε 8 αγώνες με την Κορίνθιανς , πετυχαίνοντας 2 γκολ, πριν τον αποκτήσει ο Παναθηναϊκός έναντι 3 εκατομμυρίων ευρώ. Άλλες μεγάλες ευρωπαϊκές δυνάμεις, όπως η Μπενφίκα και η Μίντλεσμπρο, ενδιαφέρθηκαν στο παρελθόν να εντάξουν στο δυναμικό τους τον Βραζιλιάνο άσσο, όμως οι "Πράσινοι" κατάφεραν να τον φέρουν στην Ευρώπη για λογαριασμό τους. Ο Μάτος υπέγραψε συμβόλαιο 4 χρόνων με την ομάδα του Παναθηναϊκού, με ετήσιες απολαβές περίπου στις 900 χιλιάδες ευρώ. Αγωνίστηκε σε 51 αγώνες και πέτυχε συνολικά 4 τέρματα. Το 2009 δόθηκε δανεικός στη πρώην ομάδα του, Κορίνθιανς και το 2010 στη Μποταφόγκο.
Το 2011 ο Παναθηναϊκός έφτασε σε συμφωνία με την Μποταφόγκο για τη πώληση του έναντι 1 εκατομμυρίου ευρώ.

Εθνική Βραζιλίας

Ο Μάτος είναι διεθνής με την ομάδα κάτω των 17 της Βραζιλίας συμμετέχοντας στο FIFA U-17 World Championship του 2001 δείχνοντας στοιχεία του ταλέντου του. Ελπίζει με τον ερχομό του στον Παναθηναϊκό και την Ευρώπη να κάνει τον Ομοσπονδιακό προπονητή της χώρας του, Κάρλος Ντούνγκα, να τον καλέσει στην Εθνική ομάδα της Βραζιλίας, κάτι που αποτελεί όνειρο γι' αυτόν.
Μεγάλη Βρύση Κιλκίς

Γεωγραφία - Ιστορία

Η Μεγάλη Βρύση βρίσκεται σε απόσταση 4 χιλιομέτρων Δ.-ΒΔ. της πόλης του Κιλκίς, ανάμεσα στα χωριά Βαπτιστής (ΝΔ.), Καστανιές (ΒΔ.), Σταυροχώρι (Β.) και Μεταλλικό (ΒΑ.). Η παλιά ονομασία του χωριού ήταν Αρμουτσή. Οι κάτοικοι του χωριού είναι κυρίως πρόσφυγες από την περιοχή του Καυκάσου και της Ανατολικής Θράκης. Συγκεκριμένα, οι Πόντιοι κάτοικοι κατάγονται από το χωριό Καράουργαν (Karaurgan) περιοχής Σαρικαμίς, Καρς στο οποίο μετακινήθηκαν το 1878-1882, από το χωριό Χόταρ Σεβάστειας στο οποίο μετακινήθηκαν περί το 1840 και από το χωριό Σιμικλή Αργυρούπολης Πόντου. Στην γειτονική περιοχή "Γιάννες (Μεταλλικό)" υπάρχει ιαματική πηγή από φυσική μεταλλική ανάβλυση, γύρω από την πηγή εκτείνεται σημαντικός αρχαιολογικός χώρος, που παλαιότερα γινόταν χρήση του νερού για λουτροθεραπεία.

Διοικητικά

Το 1919, με το παλιό του όνομα αναφέρεται στο ΦΕΚ 48Α-05/03/1919 να ορίζεται έδρα της ομώνυμης κοινότητας. Το 1927 μετονομάστηκε, με το ΦΕΚ 179Α-30/08/1927 σε Μεγάλη Βρύση. Μέχρι το 1994 ήταν έδρα της κοινότητας Μεγάλης Βρύσης στην οποία ανήκε και ο γειτονικός οικισμός Μεταλλικό. Μετά την εφαρμογή του σχεδίου Καποδίστριας εντάχθηκε στο δήμο Κιλκίς. Σύμφωνα με το πρόγραμμα Καλλικράτης αποτελεί την τοπική κοινότητα Μεγάλης Βρύσης που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 492 μόνιμους κατοίκους.
Β΄ κατηγορία ΠΟΑΣΠ

Δομή

Ο αριθμός των ομάδων που συμμετείχαν στο πρωτάθλημα διαφοροποιείτο ανάλογα με τα σωματεία που δηλώναν συμμετοχή. Διεξάγονταν δύο γύροι, όπου η κάθε ομάδα αντιμετωπίζε όλες τις υπόλοιπες ομάδες εντός και εκτός έδρας. Πρωταθλήτρια ανακηρυσσόταν η ομάδα που συγκέντρωνε τους περισσότερους βαθμούς. Οι πρώτες δύο ομάδες της βαθμολογίας προβιβάζονταν στην Α΄ κατηγορία ΠΟΑΣΠ.
Αντισυνταγματάρχης

Στρατιωτική καριέρα

Οι Αντισυνταγματάρχες ξεκινούν ως απόφοιτοι της Σχολής Ευελπίδων, φέροντας το βαθμό του Ανθυπολοχαγού και συνήθως μετατίθενται σε κέντρα νεοσυλλέκτων. Μετά από χρόνια υπηρεσίας γίνονται Ταγματάρχες και αρχικά συνήθως εργάζονται σε Επιτελικά γραφεία. Γίνονται Διοικητές Τάγματος μόνον αφού περάσουν την Ανώτατη Σχολή Πολέμου (ΑΔΙΣΠΟ) και κριθούν κατάλληλοι και σε σύντομο χρονικό διάστημα (το πολύ 1 έτος) μετά την τοποθέτησή τους στην θέση αυτή, γίνονται Αντισυνταγματάρχες (σε ηλικία τουλάχιστον 39 - 40 ετών) παραμένοντας Διοικητές Τάγματος.
Για τον λόγο αυτό, πρακτικώς η συντριπτική πλειοψηφία των Διοικητών Τάγματος φέρουν το βαθμό του Αντισυνταγματάρχη. Πολύ σπάνια ενδέχεται να φέρουν βαθμό Ταγματάρχη και αυτό προσωρινά. Αντιθέτως οι Διοικητές Συντάγματος φέρουν πάντα βαθμό Συνταγματάρχη, ενώ οι Αντισυνταγματάρχες δεν είναι ποτέ Διοικητές Συντάγματος, σε καιρό ειρήνης. Σε καιρό πολέμου όμως, προάγονται αυτόματα σε Συνταγματάρχες.
Επίσης στον βαθμό του Αντισυνταγματάρχη (καταληκτικός βαθμός) προάγονται και αξιωματικοί οι οποίοι προέρχονται από την Σχολή Μονίμων Υπαξιωματικών (ΣΜΥ).

Ετυμολογία

Η λέξη Αντισυνταγματάρχης προέρχεται από το αντί + σύνταγμα + άρχω (διοικώ).

Διοίκηση Τάγματος

Από τη σύνθεση της λέξης υποδηλώνεται ότι πρόκειται για τον Υποδιοικητή του Συντάγματος, ενώ σε επίπεδο Τάγματος ο Αντισυνταγματάρχης είναι ο Διοικητής. Επίσης, υποδηλώνεται και το ότι σε καιρό πολέμου προάγεται αυτόματα σε Συνταγματάρχη.

Διακριτικό

Το διακριτικό της στολής του Αντισυνταγματάρχη στον Ελληνικό στρατό είναι η χρυσή φλογοφόρος ροιά (= φλογοφόρος σφαίρα) με δύο αστέρια χρυσά, σε κάθετη διάταξη (σε κάθε επωμίδα) και μια σειρά χρυσής δάφνης στο γείσο του πηλήκιου της στολής εξόδου.
Ζήνων ο Κιτιεύς

Βιογραφία

Πατέρας του ήταν ο Μνασέας ή ο Δημέας και καταγόταν από το Κίτιο της Λάρνακας. Δίδαξε και πέθανε στην Αθήνα τιμώμενος από τον Δήμο των Αθηναίων. Δημιούργησε τη φιλοσοφική σχολή του στωικισμού, η οποία ονομάστηκε έτσι επειδή ο Ζήνων δίδασκε στην Ποικίλη Στοά.
Ο Ζήνων πριν ασχοληθεί με την φιλοσοφία ήταν έμπορος. Έχασε την περιουσία του μετά από ένα ναυάγιο και βρέθηκε στην Αθήνα. Εκεί έγινε μαθητής του κυνικού Κράτητα και μετά στη Μεγαρική Σχολή του Ξενοκράτη.
Δίδαξε ότι δεν υπάρχει μεγαλύτερη αυθεντία από τον λόγο. Ο κόσμος της φύσης είναι η μόνη πραγματικότητα. Η φύση διέπεται από έλλογες αρχές. Το πνεύμα της ορθολογικότητας που διαποτίζει εμάς και τον κόσμο είναι αυτό που λέμε Θεός.
Έγραψε πολυάριθμα έργα, από τα οποία κατά κύριο λόγο σώζονται αποσπάσματα. Ανάμεσα σ' αυτά είναι τα εξής: «η Πολιτεία», «η Λογική», «Περί παθών», «Περί του καθήκοντος», «Περί νόμου», «Περί ελληνικής παιδείας», «Πυθαγορικά» κ.ά.

Ρητά Ζήνωνα

«Δύο ὦτα ἔχομεν, στόμα δὲ ἕν, ἵνα πλείονα μὲν ἀκούωμεν, ἥττονα δὲ λέγωμεν» δηλαδή «Έχουμε δυο αυτιά και ένα στόμα, για να ακούμε περισσότερα απ' όσα λέμε».
Χάρρυ Μπελαφόντε

Πολιτικός ακτιβιστής

Ο Μπελαφόντε υπήρξε πολέμιος της εξωτερικής πολιτικής των ΗΠΑ από τς αρχές της δεκαετίας του 1980. Με δημόσιες δηλώσεις του αντιτάχτηκε στο εμπάργκο των ΗΠΑ για την Κούβα, ενώ δήλωσε την αντίθεσή του στην εισβολή των ΗΠ στη Γρενάδα. Επανειλημμένα επικρότησε τον Φιντέλ Κάστρο, τον οποίο επισκέφτηκε στην Κούβα.